जानकारी के मुताबिक डॉ. शाह हसन सुद्धोवाला जेल अस्पताल में बतौर मुख्य चिकित्सा अधिकारी तैनात हैं। वे चार नवंबर को रात करीब साढ़े 12 बजे दिल्ली से नेहरू कॉलोनी में अपने घर लौट रहे थे। उनके साथ कार में पत्नी व बच्चे भी थे। जैसे ही वे कारगी चौक के पास पहुंचे तो उनकी कार में एक टैक्सी ने विपरीत दिशा से ओवरटेक किया। उन्होंने तेजी से कार दौड़ाकर टैक्सी का पीछा किया और आगे निकलकर उसे रोक लिया। यह देखकर टैक्सी से उतरे सात-आठ युवकों ने शाह से गाली गलौच शुरू कर दी। झगड़ा इतना बढ़ा कि युवकों ने उनसे मारपीट भी की। इसके बाद उन्होंने पुलिस कंट्रोल रूम में सूचना दी। कुछ ही देर में मौके पर पुलिस पहुंच गई लेकिन इससे पहले ही टैक्सी सवार वहां से भाग चुके थे।